|  |  |  |
| --- | --- | --- |
| **IZVJEŠĆE O PROVEDENOM SAVJETOVANJU**  **SA ZAINTERESIRANOM JAVNOŠĆU** | | |
| Naslov dokumenta | Nacrt Odluke o izmjenama Odluke o izboru članova vijeća mjesnih odbora na području Grada Koprivnice | |
| Stvaratelj dokumenta, tijelo koje provodi savjetovanje | Grad Koprivnica  Upravni odjel za poslove Gradskog vijeća i opće poslove | |
| Cilj i glavne teme savjetovanja | Hrvatski sabor donio je na sjednici održanoj 8. prosinca 2017. godine Zakon o izmjenama i dopunama Zakona o lokalnoj i područnoj (regionalnoj) samoupravi („Narodne novine“ broj 123/17.). Člankom 33. Zakona propisano je da su jedinice lokalne i područne (regionalne) samouprave dužne uskladiti svoje statute i druge opće akte s odredbama toga zakona te je stoga potrebno uskladiti odredbe Odluke o izboru članova vijeća mjesnih odbora na području Grada Koprivnice koje uređuju pitanja propisana navedenim Zakonom.  Tako je u Odluci o izboru članova vijeća mjesnih odbora na području Grada Koprivnice potrebno uskladiti trajanje mandata članova vijeća mjesnih odbora budući da su te odredbe propisane analogno trajanju mandata članova Gradskog vijeća te nadležnost za donošenje odluke o raspuštanju vijeća mjesnog odbora koja nije više u nadležnosti gradonačelnika već Gradskog vijeća.  Nadalje ovim prijedlogom Odluke predlaže se razdvajanje prema sadržajnoj cjelini dosadašnjih odredbi članka 3. na članak 3., 3.a i 3.b, s time da u novom članku 3. koji regulira način izbora te prava i obveze članova vijeća mjesnog odbora nije došlo do promjena u odnosu na dosadašnje odredbe.  U članku 3.a u odnosu na dosadašnje odredbe koje reguliraju raspisivanje izbora dodaje se da se izbori održavaju istovremeno za svih 18 mjesnih odbora te odredba o određivanju termina za održavanje izbora budući da je potrebno propisati kada će se izbori održavati. Stoga se predlaže da se redovni izbori za članove vijeća održavaju treće nedjelje u studenom svake četvrte godine budući da su zadnji izbori za vijeća mjesnih odbora održani 23.11.2014. godine, dok će točan dan održavanja izbora utvrdit Gradsko vijeće odlukom o raspisivanju izbora.  Dosadašnjim člankom 3. Odluke o izboru članova vijeća mjesnih odbora na području Grada Koprivnice bilo je propisano da mandat članova vijeća traje četiri godine i da mandat članova vijeća izabranih na redovnim izborima počinje danom konstituiranja vijeća i traje do stupanja na snagu odluke Gradskog vijeća o raspisivanju izbora odnosno do stupanja na snagu odluke gradonačelnika o raspuštanju vijeća.  Navedene odredbe usklađuju se analogno zakonskom uređenju u odnosu na trajanje mandata članova Gradskog vijeća na način da se u članku 3.b propisuje da mandat članova vijeća mjesnih odbora izabranih na redovnim izborima počinje danom konstituiranja vijeća i traje do dana stupanja na snagu odluke Gradskog vijeća o raspisivanju slijedećih redovnih izbora koji se održavaju svake četvrte godine sukladno odredbama ove Odluke, odnosno do dana stupanja na snagu odluke Gradskog vijeća o raspuštanju vijeća sukladno odredbama Statuta Grada Koprivnice. Dok mandat članova vijeća izabranih na prijevremenim izborima počinje danom konstituiranja vijeća i traje do isteka tekućeg mandata članova vijeća izabranih na redovnim izborima koji se održavaju svake četvrte godine sukladno odredbama ove Odluke, odnosno do dana stupanja na snagu odluke Gradskog vijeća o raspuštanju vijeća sukladno odredbama Statuta Grada Koprivnice. | |
| Mjesec stvaranja dokumenta | Veljača 2018. godine | |
| Je li nacrt bio objavljen na internetskim stranicama ili na drugi odgovarajući način?  Ako jest, kada je nacrt objavljen, na kojoj internetskoj stranici i koliko vremena je ostavljeno za savjetovanje?  Ako nije, zašto? | Nacrt Odluke objavljen je na internetskoj stranici Grada Koprivnice www.koprivnica.hr  Javno savjetovanje trajalo je 15 dana te je bilo otvoreno od 26.02. do 13.03. 2018. godine. | |
| Koji su predstavnici zainteresirane javnosti dostavili svoja očitovanja odnosno primjedbe? | Tijekom internetske javne rasprave nije pristiglo nijedno očitovanje odnosno primjedba predstavnika zainteresirane javnosti. | |
| Troškovi provedenog savjetovanja | Provedba internetskog savjetovanja nije iskazivala dodatne financijske troškove. | |
| Tko je i kada izradio izvješće o provedenom savjetovanju? | Ime i prezime:  Renata Štefec | Datum:  14.ožujka 2018. |